PDI ลั่นใจผลงานปีนี้ดีกว่าปีก่อนรับสังกะสีพุ่ง-โซลาร์ฟาร์ม COD เพิ่ม
PDI ลั่นใจผลงานปีนี้ดีกว่าปีก่อนรับราคาสังกะสีพุ่ง-โซลาร์ฟาร์ม COD เพิ่ม วางเป้าลงทุน 150 MW ใน 3 ปี
7 มี.ค. 2560

 
บริษัท ผาแดงอินดัสทรี จำกัด (มหาชน) หรือ PDI เปิดเผยว่า บริษัทมองแนวโน้มผลประกอบการปี 60 จะเติบโตดีกว่าปี 59 ที่ทำกำไรสูงสุดในรอบ 5 ปี โดยเฉพาะหากในปีนี้ราคาสังกะสีโลกยังคงอยู่ในระดับสูงที่ 2,600-2,900 เหรียญสหรัฐ/ตัน
เนื่องจากรายได้หลักของบริษัทกว่า 90% ยังมาจากธุรกิจสังกะสี ขณะที่รายได้อีก 10% จะมาจากธุรกิจโซลาร์ฟาร์ม ซึ่งในปีนี้จะรับรู้รายได้เพิ่มเติมจากโซลาร์ฟาร์มในญี่ปุ่น 2 แห่ง คือ โซลาร์ฟาร์มโนกาตะ ขนาด 10 เมกะวัตต์ และโซลาร์ฟาร์มเรียวชิยา ขนาด 2 เมกะวัตต์ ที่จะเริ่มเดินเครื่องในช่วงไตรมาส 2-ไตรมาส 3/60
ทั้งนี้ บริษัทมีแผนการลงทุนโซลาร์ฟาร์มทั้งในประเทศและต่างประเทศรวม 150 เมกะวัตต์ ในระยะเวลา 3 ปี
 